
******

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_2024**

**Chișinău**

**privind aprobarea Regulamentului cu privire la desfăşurarea activităţii de autoservice**

În temeiul art. 3 litera h) din Codul transporturilor rutiere nr.150/2014 *(Monitorul Oficial al Republicii Moldova, 2014, nr. 247-248, art. 568)*[, cu modificările ulterioare,](https://www.legis.md/cautare/getResults?doc_id=132548&lang=ro) art. 6 litera h) din Legea nr.136/2017 cu privire la Guvern *(Monitorul Oficial al Republicii Moldova, 2017, nr.252, art. 412)*, cu modificările ulterioare,

Guvernul HOTĂRĂȘTE:

1. Se aprobă Regulamentul cu privire la desfăşurarea activităţii de autoservice (*se anexează*).
2. Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.
3. Prezenta hotărâre intră în vigoare la 01 ianuarie 2025
4. Atelierele notificate și înregistrate pînă la aprobarea prezentului Regulament rămân valabile, iar deţinătorii acestora au obligaţia de a se conforma prevederilor Anexei nr. 1 din Regulament, în termen de 6 luni de la data intrării în vigoare a Regulamentui.

**Prim-ministru Dorin RECEAN**

Contrasemnează:

Ministrul infrastructurii

și dezvoltării regionale Andrei SPÎNU

Aprobat

### prin Hotărârea Guvernului nr.\_\_\_/2024

### REGULAMENT

### cu privire la desfăşurarea activităţii de autoservice

* 1. **Dispoziţii generale**

1. Prezentul Regulament stabileşte condițiile de activitate și cerinţele privind dotarea tehnică minimă pentru atelierele specializate *(în continuare - atelier)* care desfăşoară activităţi de reparaţii, reglare, modificare constructivă şi de reconstrucţie a vehiculelor rutiere, de dezmembrare, de întreţinere precum şi reutilare a vehiculelor rutiere, în vederea asigurării protecţiei consumatorilor şi respectării prevederilor legale referitoare la siguranţa circulaţiei şi protecţia mediului înconjurător.
2. Pornind de la prevederile art. 94 din Codul transporturilor rutiere nr.150/2014 *(în continuare - CTR)*, în sensul prezentului regulament, activităţile specifice de autoservice sînt:
   1. repararea, întreținerea și/sau reglarea ansamblurilor mecanice:

* motorul și instalațiile anexe;
* transmisia și componentele acesteia;
* sistemul de rulare și componentele acestuia;
* sistemul de direcție și componentele acestuia;
* sistemul de frînare și componentele acesteia;
  1. repararea, întreținerea, reglarea echipamentului electric și/sau electronic:
* instalația electrică de pornire a motorului, de încărcare a bateriilor de acumulatori și componentelor acesteia;
* instalația electrică de iluminare și semnalizare și componentele acesteia;
* sistemul de gestiune electronică a motorului și/sau a sistemelor vehiculului rutier;
  1. repararea structurii caroseriei și/sau înlocuirea șasiului și/sau caroseria;
  2. repararea anvelopelor;
  3. dezmembrarea vehiculelor rutiere scoase din uz și a componentelor acestora;
  4. reutilarea vehiculelor rutiere;
  5. lucrări de întreținere.

1. În prezentul regulament se utilizează următorii termeni şi definiţii:

* *activitate de întreţinere a vehiculelor rutiere* - ansamblul operaţiunilor periodice stabilite de producătorul vehiculelor şi care se referă la verificări, înlocuiri de materiale consumabile şi componente/produse care se uzează în timpul funcţionării, precum şi verificări şi reglaje care să asigure menţinerea funcţionării în parametrii recomandaţi;

- *activitate de reparare a vehiculelor rutiere* - activitate specifică ce presupune operaţii de înlocuire a cel puţin unei componente, piese sau ansambluri mecanice, a echipamentului/ sistemului vehiculului cu o componentă, piesă sau ansamblu mecanic de schimb;

* *activitate de reglare a vehiculelor rutiere* – activitate specifică ce presupune realizarea sau refacerea stării unui sistem tehnic ale cărui mărimi caracteristice s-au abătut de la anumite condiţii impuse, pe baza manualelor de reparaţii, a cataloagelor cu date tehnice funcţionale (bază de date) pentru unul sau mai multe sisteme (componente), ale unor mărci sau grup de mărci de vehicule;

- *activitate de reutilare/modificare constructivă* - activitate specifică care are ca rezultat schimbarea parametrilor constructivi, funcţionali sau de calitate ai vehiculului rutier şi/sau a produselor utilizate la acesta faţă de tipul omologat, inclusiv activităţile de completare *(carosare)* ale unui vehicul iniţial şi cele de tuning;

- *activitate de reconstrucţie* - activitate specifică de producţie industrială de vehicule rutiere în care se folosesc produse noi ori recondiţionate, pe un flux de fabricaţie, cu tehnologii şi sisteme de asigurare a calităţii certificate de organisme competente;

* *activitate de dezmembrare a vehiculelor rutiere scoase din uz* – activitatea specifică ce presupune demontarea vehiculului rutier şi/sau a subansamblurilor acestuia în componente, în vederea reciclării acestora. Operaţiile de demontare a componentelor trebuie să respecte prevederile documentaţiilor tehnice ale producătorilor vehiculelor, cu privire la ordinea operaţiilor şi la sculele/dispozitivele adecvate, în scopul păstrării calităţii şi funcţionalităţii acestora pentru remontare pe un alt vehicul, de aceeaşi marcă şi acelaşi tip. Sunt excluse de la comercializare componentele rezultate din dezmembrarea sistemelor ce concură la siguranţa circulaţiei, sistem direcţie şi sistem de frînare. Operatorul economic trebuie să transmită către organul abilitat numărul de identificare al fiecărui vehicul dezmembrat;
  + *activitate de tuning –* activitate specifică de a îmbunătăți, regla sau particulariza caracteristicile funcționale sau estetice ale unui vehicul sau sistem tehnic;
  + *înlocuirea de şasiuri/caroserii* - totalitatea operaţiunilor determinate de schimbarea şasiului/caroseriei cu un alt şasiu/o altă caroserie compatibil(ă);
  + *materiale de exploatare* - substanţe necesare la utilizarea la vehicule rutiere, care se consumă sau se uzează în timpul utilizării vehiculului rutier şi care se completează sau se înlocuiesc în timpul exploatării acestuia, cuprinzând carburanţii auto, lubrifianţii auto, aditivii pentru carburanţii auto, lichidele pentru frână, lichidele de răcire, uleiurile hidraulice;
  + *post de lucru* – suprafaţa de lucru amenajată şi marcată unde agentul economic desfăşoară activităţile pentru un vehicul, subansamblu, componentă conform prezentului Regulament şi care poate fi dotată cu echipamente, scule, dispozitive, verificatoare specifice, necesare executării operaţiilor aferente activităţii/activităţilor pentru care se solicită notificarea;
  + *produs* – un sistem, echipament, piesă, component sau ansamblu mechanic utilizat la fabricarea unui vehicul sau pentru înlocuirea celui existent pe un vehicul *(include şi produsele montate pe un vehicul ulterior fabricării, ca accesorii)*. Poate fi:

*produs de origine* – piesă utilizată la fabricarea unui vehicul şi care a echipat vehiculul la omologarea de tip a acestui vehicul;

*produs de schimb* – produs destinat să fie utilizat la un vehicul pentru a înlocui o piesă montată pe acest vehicul;

* + *recondiţionarea unei componente, piese sau ansambluri mecanice dintr-unul din sistemele sau echipamente ale vehiculului* – activitate specifică prin care se asigură redobândirea parametrilor fizici, dimensionali, funcţionali, etc., ai unei componente, piese sau ansamblului mecanic în conformitate cu documentele tehnice specifice aprobate de constructorii de vehicule şi/sau de componente, piese sau ansambluri mecanice (manuale de reparaţii, tehnologii de reparaţii şi/sau recondiţionare, etc.);

### Condițiile și procedura de notificare a atelierelor care desfășoară activitațile de autoservice

1. Activităţile de reparaţii, de întreţinere şi/sau de reglare a vehiculelor rutiere, precum şi activităţile de înlocuire de şasiuri şi/sau caroserii ale vehiculelor rutiere, se pot presta numai de către atelierele notificate și înregistrate în Registrul Activităților Conexe *(în continuare - RAC)*, care îndeplinesc cumulativ condițiile menționate la   
   art. 96 din CTR.
2. În funcţie de tipurile de activităţi desfăşurate pentru care se solicită notificarea, atelierul va trebui să dețină dotarea tehnică minimă stabilită în Anexa nr. 1 la prezentul Regulament.
3. Înregistrarea atelierului se efectuează în baza notificării depuse la ghișeul unic al Agenției Naționale Transport Auto *(în continuare - Agenția)*, ce se va depune în conformitate cu prevederile art. 100 din CTR.
4. Înregistrarea poate fi suspendată sau retrasă de către Agenție în condițiile prevăzute la art.102-103 din CTR sau la cererea agentului economic prin notificarea Agenției.
5. Dacă la sfîrşitul perioadei suspendării înregistrării organul abilitat va confirma *(după caz, în urma efectuării unei verificări la unităţi)* că neconformităţile în cauză au fost eliminate, suspendarea înregistrării încetează. În caz contrar, se va proceda la anularea înregistrării de către organul abilitat.
6. Notificarea unor date eronate sau incomplete atrage nulitatea întregii notificării și respectiv, ilegalitatea activității atelierului.
7. Atelierul care solicită înregistrarea pentru desfăşurarea activităţilor prin care se pot influenţa parametrii constructivi, funcţionali şi de calitate ai vehiculelor rutiere trebuie să demonstreze că posedă resursele necesare şi că aplică metode adecvate pentru un control intern al lucrărilor, care să asigure conformitatea vehiculelor asupra cărora s-a intervenit cu normele în vigoare privind siguranţa circulaţiei rutiere şi protecţia mediului ambiant referitoare la vehiculele rutiere aflate în exploatare.
8. Nivelul minim de pregătire pentru managerul responsabil de activitatea atelierului de autoservice, este prevăzut în art. 97 - 99 din CTR. Modelul certificatului de competență profesională a managerului responsabil de activitatea atelierului de autoservice, este prezentat în Anexa nr. 2 la prezentul regulament.
9. În desfășurarea activității atelierul trebuie asigure un sistemul de control intern al activităţii care include, după caz, următoarele elemente:

* organizare şi resurse;
* analiza comenzilor;
* controlul documentaţiei;
* controlul produselor aprovizionate;
* identificarea activităţilor efectuate;
* inspecţia calităţii;
* controlul echipamentelor de verificare, diagnosticare şi inspecţie;
* controlul proceselor;
* manipularea şi depozitarea;
* înregistrări.

1. Atelierele sunt obligate să elibereze la cererea beneficiarului, certificate de garanție pentru lucrările executate, care să prevadă și perioada de garanție pentru componentele noi ori recondiționate, conform legislației în vigoare.Un certificat de garanție trebuie să prevadă minimum informațiile prevăzute în Anexa nr. 3 la prezentul regulament.
2. În cazul prezentării de către consumator a cărții de service, atelierul o va completa obligatoriu, incluzînd toate operațiunile tehnologice efectuate.
3. Atelierele sunt obligate, să afișeze la loc vizibil drepturile și obligațiunile consumatorului și extrasul din RAC, în scopul informării consumatorului cu privire la notificarea lui.
4. Atelierul trebuie să dispună de registrul de reclamații, care este prezentat la cererea beneficiarului.
5. În cazul sistării temporare a activităților atelierului pentru efectuarea procedurilor sanitare, reparațiilor și de altă natură, atelierul trebuie să informeze beneficiarii și Agenția, cu privire la data suspendării lucrărilor și timpul în care atelierul nu își va desfășura activitățile de activitate.
6. La repararea, reutilarea/modificarea constructivă sau reconstrucția vehiculelor rutiere, în cazul intervenției la sistemele care privesc siguranța circulației, protecția mediului, eficiența energetică, atelierele pot utiliza numai echipamente, componente, ansambluri mecanice, produse și materiale de exploatare în conformitate cu prevederile art.104 la CTR.
7. Activităţile de reutilări, modificări constructive și reconstrucție ale vehiculelor rutiere se pot presta numai de către atelierele care au capacitate tehnică adecvată şi care, în urma unei evaluări, au fost notificați de către organul abilitat.
8. Notificarea, se va înregistra nominalizat pentru tipuri de reutilări/modificări constructive şi/sau pentru activitatea de reconstrucţie a vehiculelor rutiere, precizându-se categoria de omologare şi de folosinţă a vehiculelor de bază (iniţiale) şi completate (finale) şi/sau tipul componentelor/echipamentelor utilizate. În cazul reutilărilor/modificărilor constructive care duc la schimbarea datelor din certificatul de înmatriculare a vehiculelor, organul abilitat ţine în baze de date specifice o evidenţă a variantelor constructive şi a documentaţiilor tehnice utilizate de atelier.
9. Atelierele vor putea desfăşura activităţi de reutilări/modificări constructive și/sau reconstrucție în conformitate cu documentaţia tehnică specifică a producătorului vehiculului ce urmează a fi modificat şi cu documentaţia tehnică specifică proprie, elaborată potrivit reglementărilor tehnice.
10. Se includ la reutilări/modificări constructive şi activităţile specifice auto la sistemul de frînare antiblocare (ABS), instalaţia de climatizare cu funcţionare integrată sau independentă, şi componentele acestora *(numai dacă vehiculul nu a fost prevăzut constructiv pentru montarea instalaţiilor de climatizare cu funcţionare integrată sau independentă şi componentele acestora)*, sistem de remorcare şi componentele acestuia şi instalații de refrigerare.
11. Activitatea de tuning se referă la modificări constructive.
12. Activitatea de reutilare a vehiculelor rutiere se poate efectua numai în conformitate cu prevederile art.109 din CTR.
13. Suplimentar, atelierele care desfăşoară activităţi de dezmembrare a vehiculelor scoase din uz și a componentelor acestora, vor respecta prevederile art.106-108 din CTR.

### Cerințele pentru prestarea serviciilor de autoserevice

1. Atelierul trebuie să identifice şi să asigure resursele adecvate, respectiv facilităţi, echipamente de lucru, de verificare, diagnosticare şi inspecţie, personal instruit şi calificat pentru activităţile de execuţie şi verificare, precum şi tehnicile şi metodele de lucru aferente.
2. Înaintea acceptării unei comenzi, atelierele trebuie să se asigure de următoarele:

* activităţile solicitate de beneficiar sunt definite, documentate *(după caz, în scris)* şi convenite cu beneficiarulul;
* să fie capabil de a realiza condiţiile comenzii.

1. După caz, operaţiunile necesare de executat vor fi stabilite în urma diagnosticării stării tehnice a vehiculului.
2. Comenzile trebuie să specifice: activităţile şi operaţiunile executate, termene de execuţie, costuri (produse/piese de schimb, manoperă, materiale), personalul executant şi de control, garanţiile prevăzute de reglementările în vigoare etc.

Atelierul trebuie să posede documentaţia necesară pentru desfăşurarea activităţilor de aprovizionare, prin care se pot influenţa parametrii constructivi, funcţionali şi de calitate ai vehiculelor rutiere, de inspecţie , după caz

1. Documentaţia trebuie să cuprindă, după caz:

* documentaţia tehnică aferentă vehiculelor pentru care se efectuează una dintre activităţile prin care se pot influenţa parametrii constructivi, funcţionali şi de calitate *(desene, manuale de reparaţii, cataloage de piese de schimb, documentaţia producătorului, etc.)*;
* documentaţia tehnică de execuţie a lucrărilor (planuri de operaţii, etc);
* documente externe *(standarde, reglementări şi norme tehnice în transporturile rutiere etc.)*;
* proceduri sau metode adecvate de verificare şi diagnosticare;
* instrucţiuni de lucru.

1. Atelierul este obligată să presteze serviciul în conformitate cu termenul prevăzut în contract.
2. Beneficiarul are dreptul, la alegerea sa, de a încredința stației de autoservice, executarea anumitor tipuri de lucrări de mentenanță și reparații.
3. Beneficiarul are dreptul în orice moment să verifice progresul și calitatea îndeplinirii lucrărilor, fără a perturba activitățile ateleierului.
4. Un autovehicul este eliberat beneficiarului după plata integrală a serviciilor prestate.
5. Procedura de plată pentru serviciul prestat, este determinată de acordul dintre beneficiar și atelier. Beneficiarul trebuie să plătească integral serviciul prestat de către prestator după acceptarea acestuia de către beneficiar. Cu acordul beneficiarului, serviciul poate fi achitat de acesta la încheierea lucrărilor integral sau prin acordarea unui avans.
6. Atelierul care desfăşoară o activitate prin care se pot influenţa parametrii constructivi, funcţionali şi de calitate ai vehiculelor rutiere trebuie să definească responsabilitatea personalului care conduce/ efectuează/ verifică aceste activităţi.
7. Atelierul trebuie să efectueze un control adecvat al documentaţiei referitoare la lucrările pentru care solicită notificarea, pentru a asigura conformitatea lucrărilor efectuate cu condiţiile specificate. Controlul documentaţiei trebuie să asigure că:

* se utilizează numai ediţiile în vigoare ale documentelor;
* documentele sunt disponibile la locurile unde sunt necesare;
* modificările documentelor sunt efectuate numai de personal autorizat.

1. Atelierul trebuie să asigure prin metode adecvate că toate produsele aprovizionate corespund condiţiilor specificate.

Când este aplicabil, comenzile de aprovizionare ale atelierului notificat, trebuie să nominalizeze caracteristicile produselor solicitate, pentru a permite controlul conformităţii acestora cu condiţiile specificate corespunzătoare.

Atelierul trebuie să aplice prevederile documentelor legale referitoare la piesele de schimb, materiile prime şi materialele utilizate în activităţile desfăşurate, ţinând seama că vehiculele rutiere reprezintă produse de folosinţă îndelungată.

1. Atelierul se va asigura că produsele de schimb şi materialele de exploatare aprovizionate şi/sau utilizate:

* sunt însoţite de un document care să ateste garanţia acordată, emisă în conformitate cu legislaţia aplicabilă în vigoare (pentru toate produsele de schimb şi materialele de exploatare);
* sunt însoţite de o declaraţie de conformitate emisă de producător (pentru produsele de schimb şi materialele de exploatare noi) sau de atelierul (pentru produsele de schimb recondiţionate).

1. În cazul în care atelierul dispune de produse recondiţionate, reparate sau folosite reutilizabile ce ar putea fi utilizate în activitatea desfăşurată, acesta va aduce la cunoştinţa beneficiarului această posibilitate, iar utilizarea acestor produse va fi condiţionată de existenţa unui accept scris al beneficiarului în acest sens. Nu pot fi utilizate în acest scop produsele folosite care fac parte din sistemul de direcţie sau din sistemul de frânare.
2. Atelierul trebuie să asigure identificarea clară a activităţilor şi operaţiunilor desfăşurate pe tot parcursul derulării proceselor.
3. Trebuie menţinute înregistrări care să ateste calitatea operaţiilor executate.

Înregistrările trebuie să indice identitatea personalului implicat în diferitele faze ale procesului.

1. Înregistrările referitoare la activităţile şi operaţiunile executate, trebuie să fie identificabile faţă de sistemul vehiculului, componenta sau vehiculul la care s-a intervenit.
2. Atelierul trebuie să se asigure că procesele se desfăşoară în condiţii controlate. Condiţiile controlate trebuie să includă:

* instrucţiuni de lucru documentate, care definesc modul de reparare, întreţinere, reglare, recondiţionare, de montare şi de verificare precum şi echipamentele necesare;
* planificarea şi realizarea mentenanţei echipamentelor, pentru a asigura calitatea permanentă a lucrărilor efectuate;
* calificarea corespunzătoare a personalului.

1. Atelierul trebuie să verifice permanent dacă sunt satisfăcute condiţiile specificate pentru vehiculul la care efectuează activităţi prin care se pot influenţa parametrii constructivi, funcţionali şi de calitate ai vehiculelor rutiere. În acest scop este necesar:

* să verifice că materialele, piesele şi echipamentele care intră în componenţa vehiculului sunt conforme cu condiţiile specificate;
* să stabilească şi să aplice proceduri sau metode adecvate pentru efectuarea inspecţiilor şi verificărilor pe tot parcursul desfăşurării lucrărilor;
* să asigure personal instruit, condiţii de mediu şi echipamente adecvate pentru inspecţiile şi verificările lucrărilor efectuate.

1. Atelierul trebuie să menţină înregistrări care fac dovada că produsul la care s-au efectuat lucrările de la activitatea de reparare, întreţinere, reglare, montare a fost admis la inspecţiile şi verificările finale efectuate în conformitate cu reglementările în vigoare şi cu prevederile constructorului vehiculului şi/sau ale producătorului de componente, ansambluri, sisteme constructive, echipamente ale vehiculelor.
2. Atelierul trebuie să dispună de echipamentele adecvate pentru efectuarea inspecţiilor necesare.
3. Toate echipamentele utilizate pentru inspecţii trebuie verificate, etalonate şi ajustate la intervale prestabilite sau înainte de utilizare, în raport cu echipamente care au trasabilitate la etaloane recunoscute.
4. Atelierul trebuie să menţină înregistrările referitoare la etalonarea şi verificarea echipamentelor de inspecţie şi verificare.
5. Atelierul trebuie să aplice metode adecvate pentru manipularea şi depozitarea componentelor, materialelor, precum şi a vehiculelor la care a efectuat lucrări de reparare, întreţinere, reglare, montare pentru a asigura conformitatea cu condiţiile specificate şi pentru a preveni deteriorarea acestora.

Anexa nr. 1 la Regulamentul cu privire la desfăşurarea activităţii de autoservice

**Dotarea minimă a atelierelor necesară pentru desfășurarea**

**activității de autoservice**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. crt. | **Activități**  **Dotare** | Repararea, întreținerea şi/sau reglarea ansamblurilor mecanice | | | | | Repararea, întreținerea, reglarea echipamentului electric şi/sau electronic | | | Repararea structurii caroseriei şi/sau înlocuirea de șasiuri şi/sau caroserii | Repararea anvelopelor | Dezmembrarea vehiculelor rutiere scoase din uz şi a componentelor acestora | Reutilarea vehiculelor rutiere | Lucrări de întreținere |
| Motorul şi instalațiile anexe | Transmisia şi componentele acesteia | Sistemul de rulare şi componentele acestuia | Sistemul de direcție şi componentele acestuia | Sistemul de frînare şi componentele acestuia | Instalația electrică de pornire a motorului, încărcare a bateriilor de acumulatori şi componentele acesteia | Instalația electrică de iluminare şi semnalizare şi componentele acesteia | Sistemul de gestiune electronică a motorului şi/sau a sistemelor vehiculului rutier |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| 1 | Canal de vizitare şi/sau elevatoare Mijloace de ridicat şi transportat1 | **X** | **X** | **X** | **X** | **X** |  |  |  | **X** | **X** | **X** | **X** | **X** |
| 2 | Mașină de echilibrat roți |  |  | **X** |  |  |  |  |  |  | **X** |  |  |  |
| 3 | Mașină de dejantat anvelope |  |  | **X** |  |  |  |  |  |  | **X** |  |  |  |
| 4 | Echipament de recondiționat jante |  |  |  |  |  |  |  |  |  | **X** |  |  |  |
| 5 | Presă pentru vulcanizare2 |  |  |  |  |  |  |  |  |  | **X** |  |  |  |
| 6 | Șubler cu tijă pentru măsurarea adîncimii profilului anvelopelor3 |  |  | **X** |  | **X** |  |  |  |  | **X** |  |  |  |
| 7 | Aparat de control al farurilor prevăzut cu nivelă3 |  |  |  |  |  | **X** | **X** | **X** | **X** |  |  | **X** |  |
| 8 | Testere de diagnoză specifice4,5 | **X** | **X** | **X** |  | **X** | **X** | **X** | **X** | **X** |  |  | **X** | **X** |
| 9 | Multimetru |  |  |  |  |  | **X** | **X** | **X** |  |  |  | **X** |  |
| 10 | Compresor de aer | **X** | **X** | **X** | **X** | **X** |  |  |  | **X** | **X** | **X** | **X** | **X** |
| 11 | Redresor pentru pornire şi pentru încărcarea bateriilor | **X** |  |  |  |  | **X** | **X** | **X** | **X** |  |  |  |  |
| 12 | Analizor de gaze de evacuare3 | **X** |  |  |  |  |  |  |  |  |  |  |  |  |
| 13 | Opacimetru3 | **X** |  |  |  |  |  |  |  |  |  |  |  |  |
| 14 | Manometru pentru controlul presiunii din pneuri |  |  | **X** | **X** | **X** |  |  |  |  | **X** |  |  |  |
| 15 | Densimetru | **X** |  |  |  |  | **X** | **X** | **X** |  |  |  |  |  |
| 16 | Compresmetru | **X** |  |  |  |  |  |  |  |  |  |  |  |  |
| 17 | Cheie (chei) dinamometrică(e) | **X** | **X** | **X** | **X** | **X** | **X** | **X** | **X** | **X** | **X** |  | **X** | **X** |
| 18 | Echipament pentru verificarea şi reglarea geometriei sistemului de direcție6 |  |  |  | **X** |  |  |  |  | **X** |  |  | **X** |  |
| 19 | Stand cu role pentru verificarea eficacității sistemului de frînare3 |  |  |  |  | **X** |  |  |  |  |  |  | **X** | **X7** |
| 20 | Trusă de scule auto | **X** | **X** | **X** | **X** | **X** | **X** | **X** | **X** | **X** | **X** | **X** | **X** | **X** |
| 21 | Stand pentru redresarea caroseriei |  |  |  |  |  |  |  |  | **X** |  |  |  |  |
| 22 | Aparat de sudură în mediu protector şi/sau aparat de sudură în puncte |  |  |  |  |  |  |  |  | **X** |  |  | **X** |  |
| 23 | Aparat de tăiat (autogen sau electro-mecanic) |  |  |  |  |  |  |  |  | **X** |  | **X** | **X** |  |
| 24 | Recuperator de fluide | **X** | **X** |  |  |  |  |  |  |  |  | **X** | **X** | **X** |
| 25 | Echipamente pentru verificare/ diagnosticare de componente | **X** |  |  |  |  |  |  |  |  |  |  | **X** |  |
| 26 | SDV-uri specifice pentru sisteme şi/sau componente | **X** | **X** | **X** | **X** | **X** | **X** | **X** | **X** | **X** | **X** | **X** | **X** | **X** |
| 27 | Instalație pentru evacuarea forțată a gazelor arse | **X** |  |  |  | **X** |  |  |  |  |  |  | **X** |  |
| 28 | Trusă de electrician auto |  |  |  |  |  | **X** | **X** | **X** |  |  | **X** | **X** | **X8** |
| 29 | Mașini şi utilaje specifice |  |  |  |  |  |  |  |  | **X** |  |  | **X** |  |
| 30 | Trusă de scule de tinichigerie |  |  |  |  |  |  |  |  | **X** |  | **X** | **X** |  |

**Note:**

1 În funcție de activitatea efectuată.

2 Pentru autorizarea activității de reparare a anvelopelor.

3 Echipamente specifice care se vor utiliza la inspecția finală a calității reparațiilor și care trebuie să aibă caracteristicile constructive necesare şi să fie verificate metrologic.

4 Numai pentru motoare cu injecție şi gestiune electronică.

5 Numai pentru sistemele electronice şi componentele acestora.

6 Atelierele care nu au în dotare echipament de verificare a geometriei sistemului de direcție vor prezenta înregistrări *(registru de evidență a inspecțiilor finale, finale, listing printat de echipament)* ale inspecțiilor finale efectuate la un atelier specializat pentru activitatea de reglare sau verificare a sistemului de direcție sau inspecție tehnică periodică.

7 Numai pentru activități de întreținere care se referă la sistemul de frînare.


8 Numai pentru activități de întreținere a componentelor ce fac parte din sistemul electric.

Anexa nr. 2 la Regulamentul cu privire la desfăşurarea activităţii de autoservice

**Modelul de Certificat de competență profesională**

**a managerului responsabil de activitatea atelierului de autoservice**

1. Forma și conținutul modelului de “Certificat de competență profesională, **-** față:
2. Forma și conținutul modelului de “Certificat de competență profesională (1)” **-**

verso:

Cerințele privind modelul certificatului competență profesională:

1. Caracteristicile fizice ale certificatului sunt: culoare Pantone bej, format din A4 hîrtie celuloză de 100 g/m² sau mai mult.
2. Toate înscrisurile se imprimă cu culoare neagră.
3. Elemente de siguranță pentru certificatul de competență profesională: hologramă, dublă numerotare: număr de serie și număr de înregistrare, fibre special în hîrtie care devin vizibile prin expunere la lumina ultraviolet.

Anexa nr. 3 la Regulamentul cu privire la desfăşurarea activităţii de autoservice

**Informațiile minime care trebuie să le conțină un certificat de garanție**

CERTIFICAT DE GARANTIE

* 1. Cadrul general privind garanția.
  2. Semnificații privind consumatorul și atelierului specializat.
  3. Ternele de garanție (pentru produse și manoperă).
  4. Drepturile consumatorului.
  5. Modalitățile de asigurare a garanției.
  6. Situații care exonerează de răspunderea privind garanția sau care conduc la ieșirea din garanție a produsului.
  7. Excepții de la garanție.
  8. Descrierea operațiunii care face obiectul garanției.
  9. Fișa de reparație/înlocuire în perioada de garanție.

|  |  |  |  |  |  |  |
| --- | --- | --- | --- | --- | --- | --- |
| Nr. | Data intrării | Descrierea  neconformității  /defectului/vici ului ascuns | Reparația/ înlocuirea efectuată | Prelungirea garanției cu | Semnătura și ștampila atelierului specializat care a efectuat  operațiunea în garanție | Semnătura consumato- rului privind repararea sau înlocuirea produsului |
|  |  |  |  |  |  |  |
|  |  |  |  |  |  |  |

* 1. Numele și funcția persoanei care a îndeplinit certificatul de garanție.
  2. Semnătura persoanei responsabile din cadrul atelierului specializat.
  3. Ștampila atelierului specializat.